kardosdrur/scandi-wiki huggingface dataset:
Open Em

Open Em er en stemning til en guitar, hvor guitaren stemmes E-H-E-G-H-E. Dette vil sige at guitaren er stemt til en E-mol akkord. Dette opnås ved at stemme femte og fjerde streng et helt trin op i forhold til den normale stemning. Da dette giver større spænding i strengene, er det normalt bedre at bruge Open Dm. Men man kan dog opnå den uden spænding ved at stemme i Open Dm og sætte capodestra på andet bånd. Meget brugt af bluessangeren Skip James.

Guitarstemninger
Drop G

Drop D er en måde, at stemme en guitar på. Den eneste forskel på standard og Drop D, er at den dybeste streng stemmes i tonen D og den næstdybeste i tonen G, altså begge en hel tone ned. Dvs. den stemmes i D-G-D-G-H-E. Den er meget brugt af countryguitaristen Chet Atkins.

Guitarstykker i Drop G 
Med Chet Atkins:
 Yellow Bird
 Vincent

Guitarstemninger
Open C

Open C  er en måde at stemme guitaren på, så den stemmer som en C akkord, altså C-G-C-G-C-E. Det opnås ved at man stemmer den sjette streng to hele toner ned, femte streng en hel tone ned, tredje streng en hel tone ned og anden streng en halv tone op.
Guitarstemninger
Jazz guitar

Jazz guitar  betegner en akustisk guitar med en violinagtig krop i form af at strengene løber hen over en bro som på violinen og lydhullerne er to f-formede på hver side af strengene i stedet for det runde lydhul under strengene. Oprindelig hed den f-hulguitar og blev udviklet i starten af det 20. århundrede for at give guitaren en lidt ædel lyd a la violin. Årsagen til den nuværende betegnelse er, at det er blevet den foretrukne guitar i jazz.

De første elektriske guitarer var en jazz guitar med en pickup på sat, senere udviklede det sig til et massivt bræt, der kun var i stand til at høres med elektrisk forstærkning.

Guitar
Lutstemning

Lutstemning opnås ved at stemme tredje streng en halv tone ned, så stemningen bliver E-A-D-F#-H-E. Den anvendes især i klassisk guitar for at gøre stykker, der oprindelig har været skrevet for lut teknisk nemmere at spille.
Guitarstemninger
Thomas Starr King

Thomas Starr King (17. december 1824 i New York — 4. marts 1864 i San Francisco) var en unitarisk præst, som især kendes for sit arbejde for at sikre Californien for Unionen under den amerikanske borgerkrig.

Starr King (der ikke brugte "Thomas") blev faderløs som 15-årig og overtog som 20-årig præstestillingen i First Unitarian Church i Charlestown, Massachusetts.

Eksterne henvisninger 

Unitarer
Præster fra USA
Frauenkirche

Frauenkirche (egentlig Kirche Unserer Lieben Frau(en), svarende til dansk Vor Frue Kirke, altså en kirke indviet til Jomfru Maria) henviser til flere kirker:

 Frauenkirche (Dresden)
 Frauenkirche (Hulda)
 Frauenkirche (Meißen)
 Frauenkirche (München)
 Frauenkirche (Nürnberg)
Campbeltown

Campbeltown er en by på den sydligste spids af halvøen Kintyre, der ligger i vestskotske region Argyll and Bute.

Byen har 5.144 indbyggere (2001).

Whisky 
Campbeltown bruges som betegnelse for whisky fra området.
I midten af 1800-tallet var der over 30 whiskydestillerier, men i dag er der kun tre tilbage; Glen Scotia, Glengyle, and Springbank.

Referencer

Eksterne henvisninger 

Byer i Skotland
Argyll and Bute
Springbank

Springbank er et whiskydestilleri i Skotland.

Springbank ligger i byen Campbeltown på halvøen Kintyre i Skotland.

Destilleriet blev grundlagt i 1828.

Ekstern henvisning

 Springbankdistillers.com

Whisky fra Skotland
Virksomheder fra Skotland
Etableret i 1828
Ørsø

Ørsø er en lille landsby i det østlige Vendsyssel med under 200 indbyggere. Ørsø ligger fire kilometer nordøst for Dronninglund, fem kilometer sydvest for Agersted og 32 kilometer nord for Aalborg. Landsbyen ligger i Dronninglund Sogn, Brønderslev Kommune under Region Nordjylland.

Ørsøs historie 
Ørsø er en af de ældste landsbyer i området og de mange fortidsminder i området, bl.a. en del gravhøje, fortæller deres egen historie om tidlige tiders bosættelser.

Ørsø har haft tilknytning til "Den Gamle Kongevej", der allerede i arilds tid slyngede sig som en hovedfærdselsåre op gennem Jylland.
Den første læge i området var Ludvig Gottschalck f.11 sept. 1818 i Stege. Han var student fra Vordingborg i 1837, tog lægeeksamen i 1843, praktiserede i Præstø i 1944 og flyttede til Ørsø i 1845. Her blev han gift og flyttede til Aalborg i 1851,Løgstør i 1852, blev Distriktslæge i Lemvig i 1866.
Byen er tidligt beskrevet og rummede bl.a. kro, smed, møller, fattiggård, vejformand o.a. i tilknytning til Kongevejen, hvorfor det ikke kan overraske, at en del stednavne i området fortsat kan relateres til vejen og aktiviteterne i tilknytning til denne.

Ørsø rummede tidligere alle de nødvendige faciliteter for lokalsamfundets trivsel; vind- og vandmølle, skole, købmand, smedie, tømrer- og snedker, bødker, kro, o.a. – senere hen kom så jernbanen med station (Sæbybanen), mejeri og brugsforening, slagter, købmand, møbelhandler, entreprenør, maskinstation, benzintank, osv.

Med anlæg af nye veje og senere lukning af jernbanen (1968), mistede Ørsø gradvist sin status som en by af betydning for området.

Møllerne var lukket for længst sammen med den gamle kro, smeden, fattiggården, bødkeren, og de andre erhverv i tilknytning til Kongevejen, og nu fulgte så jernbanen, mejeriet, skolen, brugsforeningen (1982), og alle de andre små og mellemstore virksomheder.

I 1990 lukkede den sidste butik (brødudsalg) i Ørsø.

Dronning Charlotte Amalie købte Dronninglund Slot i 1690, (deraf navnet), før da hed det Hundslund Kloster. Dronningens datter Sophie Hedvig overtog slottet efter moderens død i 1716. Sophie Hedvig satte sit præg på slottet og oprettede flere prinsesseskoler i omegnen bl.a. en i Ørsø.

I 1943 blev der opført en ny skole 50 meter fra den gamle. Den nye skole indeholdt gymnastksal, sløjdlokale, bibliotek og sportsplads. Men som det ofte går med skolerne i de små samfund lukkede skolen i 1974. Skolen ejes i dag af Ørsø Judoklub, en af Danmarks førende. De gamle klasselokaler benyttes af Ørsø Billardklub (1977).

Lokaliteter i Brønderslev Kommune
Moksha

Moksha (fra sanskrit) betyder "befrielse", "frelse", "forløsning" eller "udfrielse" fra karmas lov og dermed fra reinkarnationens cyklus. Moksha er hinduernes betegnelse for nirvana.

Moksha er det idelle mål for en hindu. Dette kan først opnåes på dødslejet.

Hinduisme
Efterliv
Luleå HF

Luleå HF er en svensk ishockeyklub beliggende i Luleå i Norrbottens län. Klubben spiller i den bedste svenske række, elitserien. Man spiller sine hjemmekampe i Coop Norrbotten Arena der har plads til 6300 tilskuere ved ishockeykampe.

Historie 
 
Klubben blev dannet i 1977 under navnet "GroKo hockey" som resultatet af en sammenlægning af IFK Luleå og Luleå SK. I 1979 skiftede klubben navn til Luleå hockeyförening eller Luleå HF.

Luleå HF har spillet i elitserien siden sæsonen 1984-85. I sæsonen 1995-96 vandt klubben sit første og hidtil eneste svenske mesterskab.

'Fredede' numre 
 Nr 12 – Johan Strömwall
 Nr 22 – Hans Norberg – (Dette nummer er fredet som følge af en ulykke der efterlod Norberg lam fra livet og nedefter.)

Ishockeyklubber i Sverige
Luleå
Sandsynlighed

Sandsynlighed optræder i to væsensforskellige betydninger, nemlig en logisk betydning og en matematisk-statistisk betydning. I begge tilfælde drejer det sig dog om at spå eller gætte om noget, hvor der er et bevidst element af usikkerhed.

Sandsynlighed som logisk begreb 
At en hændelse er sandsynlig vil i denne betydning sige, at den ikke bare er mulig, men vist nok også kommer til at ske, om end man ikke kan være fuldstændigt sikker. Som et typisk eksempel kan en meteorolog optimistisk sige sådan noget som, at solen sandsynligvis vil skinne det meste af dagen over hele landet på søndag. Hvis det alligevel kommer til at regne hele søndagen i Aalborg, kan meteorologen eller DMI ikke hænges op på at have sagt noget forkert.

Omvendt vil det, at en hændelse er usandsynlig sige, at ganske vist er den mulig, men man kan være temmelig sikker på, at den ikke vil ske. Som et typisk eksempel kan en sportskommentator realistisk sige sådan noget som, at det er usandsynligt at Danmark vil vinde over Brasilien ved VM-slutrunden i fodbold.

Sandsynlighed som matematisk-statistisk begreb 
I denne betydning af begrebet opfattes sandsynligheden for, at en hændelse vil ske, eller som det også kaldes: "chancen" et helt konkret tal mellem 0 og 1, som regel udtrykt procentisk som et procenttal mellem 0% og 100% (med et vilkårligt antal decimaler). En hel gren af matematikken, nemlig sandsynlighedsregning, er helliget beregning af sådanne sandsynligheder. Som et simpelt eksempel er det muligt eksakt at beregne, at chancen for at slå to ens ved et terningekast med to terninger er lig med 1/6 eller 16,666...%, hvorimod chancen for at slå to forskellige ved et terningekast med to terninger er lig med 1 – 1/6 = 5/6 eller 100% – 16,666...% = 83,333...%.

Logik
Sandsynlighedsregning
Kildenhed

Kildenhed, eller at være kilden er en betegnelse for både det, at en person reagerer på en lettere berøring eller det at udføre berøringen. Personens reaktion på denne kilden er ufrivillig latter og spasmodiske bevægelser. Berøringen foretages ofte med fingerspidserne. Formodningen om at latter er udløst af en refleks kan ledes tilbage til Charles Darwin.

Metoder:
 Man lader fingerspidserne glide let henover kropsdelen.
 Man laver edderkoppeagtige bevægelser hen over kropsdelen med hånden.
 Man støder med fingrene (prikker) ind i kroppen.
 Man napper blidt i kropsdelen.

Henvisninger 

Fysiologi
Coop Norrbotten Arena

Coop Norrbotten Arena er en idrætsarena og multifunktionshal beliggende i Luleå, Norrbottens län i Sverige. Arenaen hed tidligere Delfinen, men efter en omfattende ombygning og et navnesponsorat fra Konsum Norrbotten som er en del af den skandinaviske Coop-koncern, fik arenaen nyt navn i 2002. Arenaens tilskuerkapacitet varierer alt efter event – ved ishockeykampe er der plads til 5600 tilskuere. Tilskuerrekorden blev sat ved en basketkamp i 2000 og lyder på 7250 tilskuere.

Arenaen indeholder tillige en B-hal med plads til 500 tilskuere og en C-hal uden tilskuerkapacitet.

Arenaen er hjemmebane for:

 Luleå HF (ishockey)
 Plannja Basket

Eksterne henvisninger

Multiarenaer i Sverige
Luleå
Bygninger, konstruktioner og anlæg i Norrbottens län
Ole Bjørnmose

Ole Bjørnmose (7. maj 1944 i Odense – 4. september 2006 i Strib) var en dansk fodboldspiller, der opnåede en lang karriere i tysk fodbold og spillede 16 kampe på Danmarks fodboldlandshold.

Bjørnmose indledte sin fodboldkarriere i Nørre Aaby Idrætsklub, men som 21-årig skiftede han til storklubben i Odense, B 1909. Efter blot 12 kampe for B 1909, hvoraf han blev udvist i den sidste, et lokalopgør mod B 1913, blev Bjørnmose i 1966 som én af de første danskere solgt til Werder Bremen i den tyske Bundesliga. Det blev til en lang karriere som professionel i tysk fodbold. Han spillede for Werder Bremen i perioden 1967-1971, hvor han i løbet af de fem sæsoner fik 137 kampe og som arbejdsom midtbanespiller blev en særdeles populær skikkelse på et hold, der talte blandt andre den senere danske landstræner, Sepp Piontek. I 1971 skiftede Bjørnnmose til Hamburger Sport-Verein, hvor han i løbet af syv sæsoner spillede 186 kampe og vandt en tysk pokalsejr i 1976.

Han spillede i alt 323 kampe i Bundesligaen, hvilket i over 30 år var det højeste antal for en udenlandsk spiller. Rekorden blev først slået i april 2008 af Sergej Barbarez. I de 323 kampe i Bundesligaen scorede Bjørnmose 52 mål.

Ole Bjørnmose opnåede 16 kampe på det danske landshold. At antallet ikke blev større skyldtes, at DBU i den periode ikke benyttede professionelle spillere på landsholdet. Han fik derfor først sin debut i den historiske kamp, hvor Danmark for første gang nogen sinde havde udlandsprofessionelle med på holdet – og tabte 5-0 til Portugal 12. maj 1971. Den sidste landskamp fik Bjørnmose i et 2-1-nederlag mod Polen i Idrætsparken i 1977. Han scorede to mål på landsholdet, ét mod Tjekkoslovakiet i 1973 og ét mod Finland i 1975.

Som 33-årig vendte han hjem og spillede til fortrydelse for flere danske storklubber som amatør, først for serie 2-klubben Fredericia KFUM og og dernæst for Nørre Aaby, hvor han havde indledt sin karriere. Her spillede han helt op til veteran-årgangen indtil fire-fem år før sin død. Samtidig med hans hjemvenden fra Vesttyskland genoptog han sit gamle fag som elektriker, og han var i mere end 25 år ansat på Fredericia Elværk.

Ole Bjørnmose havde netop indledt sin efterlønsperiode, da han pludseligt døde af en blodprop i hjertet mandag den 4. september 2006 – kun 62 år gammel.

Eksterne henvisninger 
 

 Landsholdet 100 år – Ole Bjørnmose 
 "Fodboldspilleren Ole Bjørnmose er død, 62 år", Politiken.dk, 6. september 2006 

Fodboldspillere fra Danmark
Fodboldspillere fra B1909
Fodboldspillere fra Werder Bremen
Fodboldspillere fra Hamburger SV
Fodboldspillere fra Nørre Aaby IK
Personer fra Odense
Thyge Axelsen Brahe

Thyge (eller Tyge) Axelsen Brahe (død 7. september 1523), til Tostrup i Skåne, skånsk adelsmand og dansk rigsråd.

Han var ældste søn af Axel Pedersen Brahe (død 1487) og Maren Thygesdatter Lunge. Han blev omkring 1503 gift med Magdalene Krognos, datter af den rige Oluf Stigsen Krognos til Krapperup og Bollerup og Gertrud Knudsdatter Hase.

Ved dette ægteskab fik han Knudstrup i Skåne og halvdelen af Karsholm. Efter hustruens død i 1510 blev han i 1513 gift med Sophie Rud, datter af Jørgen Mikkelsen Rud til Vedby og Kirstine Eriksdatter Rosenkrantz.

I 1502 var han høvedsmand på Højstrup. Han blev i 1513 ved Christian 2.'s kroning ridder og var forlenet med en del ejendom i Skåne og med Isolte i Halland som pantelen.

Han svor ligesom sin bror Axel Axelsen Brahe Christian 2. fornyet troskab 1523, men gik, da kongen havde forladt landet, over til Frederik 1. og blev optaget i rigsrådet, men faldt samme år som en af den skånske adels førere i en træfning uden for det belejrede Malmø.

Han er begravet ved Tostrup Kirke.

Blandt hans børn med Sophie Rud, der senere blev gift med rigsråd Erik Madsen Bølle, er Jørgen Thygesen Brahe og Otte Thygesen Brahe (far til astronomen Tycho Brahe) de mest kendte.

Danskere i 1500-tallet
Thyge Axelsen
Godsejere fra Danmark
Godsejere fra Skåne
Riddere fra Danmark
Personer i Dansk Biografisk Leksikon
Tosterup slot

Tosterup (før 1658 ) er et slot i det tidligere Ingelstad herred, Skåne, Sverige ca. 12 km nordøst for Ystad.

Slottets ældst kendte ejer var Axel Eskildsen af Muleslægten. Han levede omkring 1330. Gennem hans datter Barbara skal slottet være kommet til hendes mand, Torkild Nielsen Brahe til Gyllebo. Han måtte flygte og fortabte sit gods, anklaget for mord. Tostrup skal omkring 1440 være tilbageleveret til slægten og tilfaldet sønnesønnen Axel Pedersen; men dette er omstridt. Dennes sønnesøn Axel Pedersen Brahe vides derimod at være ejer af Tostrup. Hans sønnesøn Jørgen Thygesen Brahe (død 1565) opførte slottets høje tårn. Slottet gik i arv på slægtens sværdside frem til 1640. Da tilfaldt det efter Tyge Axelsens død Otte Tagesen Thott, den skånske konge. 

Det blev 1688 solgt til Rutger von Ascheberg. Tosterup ejes nu af Jörgen Ehrensvärd.

Tosterup ejere frem til 1688

Eksterne henvisninger 
Sylve Åkesson: Om Tosterup  

Slotte i Skåne
Ravnshøj

Ravnshøj kan have flere betydninger:

Geografisk 

 Ravnshøj (Frederikshavn Kommune) – landsby beliggende ca. 8 km vest for Frederikshavn i Åsted Sogn.

 Ravnshøj (høj) – areal med en mindre høj på 29 meter beliggende ca. 10 km nordøst for Thisted i Østerild Sogn.

 Ravnshøje – areal med en mindre høj på 41 meter beliggende ca. 4 km vest for Thisted i Sjørring Sogn .
Postmodernitet

Postmodernitet (også den postmoderne tilstand) er beskrivelsen af den sociologiske, økonomiske og/eller kulturelle tilstand i den samfundstype, som ifølge en række teoretikere har efterfulgt moderniteten. Af disse teoretikere bør fremhæves Jean Baudrillard, Jean-François Lyotard, David Harvey og Fredric Jameson. Nogle skoledannelser hævder, at moderniteten sluttede i 1980'erne eller 1990'erne og overgik til den fase i udviklingen, som betegnes som postmoderniteten, mens andre fastholder en glidende overgang eller sameksistens mellem de to epoker. Enkelte skoler mener, at moderniteten sluttede med Anden Verdenskrig. Forestillingen om den postmoderne tilstand er bl.a. blevet karakteriseret som en kultur, der ikke længere besidder evnen til at fungere lineært eller autonomt, og som har mistet modernismens og avantgardens tro på fremskridt inden for rammerne af moderniteten. Postmodernitet, der forstås som en form for historisk periode, bør ikke forveksles med postmoderne form for kunst som fx postmoderne litteratur eller postmoderne filosofi.

Se også 
 Senmoderne samfund

Litteratur 
Albrow, Martin: The Global Age: State and Society Beyond Modernity, Stanford, CA: Stanford University Press 1996.
Baudrillard, Jean: Simulations, New York: Semiotext(e) 1984.
Berman, Marshall: All That is Solid Melts into Air. The Experience of Modernity, London: Verso 1982.
Bielskis, Andrius: Towards a Postmodern Understanding of the Political, Houndmills, New York: Palgrave Macmillan 2005
Chan, Evans: "Against Postmodernism, etcetera--A Conversation with Susan Sontag" in Postmodern Culture, vol. 12 no. 1, Baltimore: Johns Hopkins University Press 2001.
Docherty, Thomas (ed.), Postmodernism: A Reader, New York: Harvester Wheatsheat 1993.
Docker, John: Postmodernism and Popular Culture: A Cultural History, Cambridge: Cambridge University Press 1994.
Eagleton, Terry: "Capitalism, Modernism and Postmodernism", Against the Grain: Essays 1975-1985, London: Verso, 1986. 131-47.
Foster, Hal: The Anti-Aesthetic. USA: Bay Press 1983.
Fuery, Patrick & Mansfield, Nick: Cultural Studies and Critical Theory, Melbourne: Oxford University Press 2001.
Graff, Gerald: "The Myth of the Postmodernist Breakthrough" i: Triquarterly, no. 26, Winter 1973, pp. 383–417.
Grebowicz, Margret: Gender after Lyotard,  NY: Suny Press 2007.
Grenz, Stanley J.: A Primer on Postmodernism, Grand Rapids: Eerdmans 1996.
Habermas, Jürgen: "Modernity - An Incomplete Project" (i: Docherty ibid)
Habermas, Jürgen: Modernity versus Postmodernity, i: V Taylor & C Winquist; først publiceret i New German Critique, no. 22, Winter 1981, pp. 3–14.
Jameson, Fredric: Postmodernism, or, the Cultural Logic of Late Capitalism, Durham: Duke University Press 1991.
Jencks, Charles: What is Postmodernism?, New York: St. Martin's Press & London: Academy Editions 1986.
Lipovetsky, Gilles: Hypermodern Times, Cornwall: Polity Press 2005.
Lyotard, Jean-François: The Postmodern Condition: A report on knowledge, Manchester: Manchester University Press 1984 [1979].
Taylor, V & Winquist, (eds): Postmodernism: Critical Concepts (vol 1-2), London: Routledge 1998.

Kilder 

Historiske epoker
Samfundstypologi
Ravnshøj (Frederikshavn Kommune)

Ravnshøj er en lille by i Vendsyssel med , beliggende ca. 4 kilometer vest for Frederikshavn i Åsted Sogn. Byen ligger i Frederikshavn Kommune og hører under Region Nordjylland.

Ravnshøjs opbygning fandt sted omkring år 1900, efter at der blev etableret købmandsforretning i området, hurtigt efterfulgt af smedje, mølle og mejeri.

Geografisk ligger bygrænsen mod vest ud til Åsted Ådal.

Byens vartegn er ravnen.

Navnets betydning og oprindelse 
Efter sigende kan navnet Ravnshøj føres tilbage til det 14. århundrede, hvor fuglen ravnen og højene i området formodes at være baggrund for navnet.

Ravnshøj har tidligere heddet Ramishave i 1464, Rannys Howæ i 1467 og Raunsbøg i 1551.

Eksterne henvisninger 
 Frederikshavn Kommune

Kilder 

Byer i Frederikshavn Kommune
Blikfløjte

En blikfløjte eller tinfløjte (eng. tinwhistle) er en lille diatonisk fløjte lavet af blik, som bruges meget i den irske og skotske folkemusik. Blev på engelsk kaldt en pennywhistle, fordi den kunne købes for en britisk penny før i tiden.

Der er intet tommefingerhul, men det er meget let at overblæse på fløjten. Typemæssigt svarer dette til fx fløjter fra Rumænien og middelalderens fløjter.

Oprindeligt var fløjten af tin, med en indsat blok af træ (clarke), denne model kan ikke stemmes. Siden kom en model med et hoved af plastik og et krop af tin eller messing (Generation) messingkroppen har en blødere klang, nogle fabrikanter bruger også aluminium og legeringer af flere metaller. Plastikhovedet er limet fast, men man kan fjerne limen, så hovedet kan forskydes og man kan stemme fløjten.

Clarkes blikfløjter er omvendt koniske, mens andre er cylindriske.

Fløjter
Irsk dans

Irsk dans er en gruppe af traditionelle irske danse. De danses oftest i opstillinger på fire par overfor hinanden som i square dance, kvadrille og lancier. Musikken er de for irsk folkemusik karakteristiske jigs og reels.

Danse
Hornpipe

Hornpipe er en dansemelodi i 2/4-delstakt fra engelsktalende lande.

Musik
Mariachi

Mariachi  er underholdningsmusik fra Mexico, der bruges især ved fester. Den er præget af hurtigt tempo, violiner og trompet og rytmen laves af guitar og den specielle mexikanske basguitar.

Eksterne henvisninger 

Verdensmusik
Mexikansk musik
Solbjerg Kirke (Frederiksberg)

Solbjerg Kirke ligger på Howitzvej i Frederiksberg Kommune.

Historie 
Kirkens arkitekt var Kristoffer Varming. Kirken er en af de 16, som Københavns Stiftsråd har anbefalet lukket.

Interiør 
Udsmykningen mellem vinduerne er af Bodil Kaalund og forestiller gamle kristne symboler.

Alter 
Alterbilledet forestiller Himmelfarten, og er malet af Bodil Kaalund.

Prædikestol

Døbefont

Orgel

Kirkeskib 

En særdeles fornemt udført model af Skoleskibet København, som i 1920'erne har gået for at være verdens største sejlskib. Skoleskibet København var en femmastet bark, bygget i 1921 i Leith til Det Østasiatiske Kompagni. Skibet forsvandt i december 1928 undervejs fra Buenos Aires til Adelaide sammen med den 60 mand store besætning. Der er lavet ca. 35 modeller af Skoleskibet København, som i øvrigt også har prydet julemærket i 1922, hvoraf den største og fornemste model netop er den i Solbjerg Kirke.

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 Solbjerg Kirke hos KortTilKirken.dk

Kirker i Københavns Stift
Kirker i Frederiksberg Kommune
Torup slot

Torup (før 1658 ) er et slot i Bare herred i Skåne i Sverige. Torup er et af Nordens bedst bevarede middelalderslotte.

Gørvel Fadersdotter (Sparre), som var enke efter rigsråd Truid Gregersen Ulfstand, lod den nuværende slotsbygning opføre i 1500-tallet ved overgangen mellem middelalderen og renæssancen. Borgen er opført i røde teglsten på et fundament af egestolper i en sø. Det er en klassisk forsvarsborg med skydeskår, skytteloft og voldgrave. 

Siden kom Torup Slot til slægten Grubbe. Under Sivert Grubbe (1566-1636) blev Torup ofte besøgt af Christian IV. Borgen blev kraftig moderniseret. Kongen lod på Kirstine Munks anmodning sine soldater opdæmme en sø, der omgav slottet til 1775. I 1647 blev Torup købt af Corfitz Ulfeldt. Han var gift med Christian IV's datter Leonora Christine. Han sluttede sig senere til svenskerne og blev landsforræder. Slottet blev taget fra ham i 1660, men i 1735 tilbagegivet til hans dattersøn Jochum Beck. 

Siden 1970 har slottet Torup med slotspark og den omkringliggende bøgeskov været ejet af Malmø kommune. Der er offentlig adgang til slotsparken.

Eksterne henvisninger 

Sylve Åkesson: Om Torup  
Om Torups slott 

Slotte i Skåne
Häckeberga slot

Häckeberga (før 1658 ) var et slot i Bare herred, Lund i Skåne.

På dronning Margrete 1.s tid blev Hekkebjerg Slot beboet af væbneren Eske Brock. Senere tilhørte slottet medlemmer af slægten Hack, men gik i 1528 ved ægteskab til slægten Ulfstand, der ejede det til 1652. Holger Gregersen Ulfstand lod i 1530 opføre en statelig borg, udstyret med to stærke hjørnetårne, ringmur og vindebro. Borgen nedbrændtes i 1678 under den skånske krig.

På samme sted står i dag et slot, Häckeberga slot, opført i fransk renæssancestil 1873-75.

Eksterne henvisninger 
 Häckeberga slot – officiel  hjemmeside 
 Sylve Åkesson: Om Häckeberga slot  

Slotte i Skåne
Bygninger, konstruktioner og anlæg i Lund
Renæssance